[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000001", "text": "Ilmataadi vembud 41. Spinnakeri regati liidreid ei heidutanud"}, {"text_idx": "#000002", "text": "Ei laulu-tantsupeoliste ega ka Spinnakeri regatil osalevate noorte purjetajate vastu ei ole ilmataat sel na\u0308dalalo\u0303pul helde olnud. Ta\u0308na ja\u0308eti liig madala temperatuuri to\u0303ttu a\u0308ra noorte tantsupeo pa\u0308evane etendus ning ka ikka veel liiga tugevasti puhuva tuule to\u0303ttu ei pa\u0308a\u0308senud Piritalt ta\u0308na merele Optimist klassi ho\u0303belaevastiku noored purjetajad. Optimist klassi kuldlaevastik ja Zoom8 purjetajad said aga hilisel pa\u0308rastlo\u0303unal kaks vo\u0303istlusso\u0303itu peetud, kuigi tuule tugevus just-just piiri peal. Nii Optimistide kui ka Zoom8 klassis tugevdasid oma liidrikohti vastavalt Vejas Strelciunas Leedust (Bangputys) ja Jakob Haud (Rein Ottosoni Purjespordikool R.O.PK) Eestist."}, {"text_idx": "#000003", "text": "Eile tugevasti puhuma hakanud tuul ei olnud palju raugenud ka ta\u0308na hommikuks. Kella 11ks plaanitud so\u0303itude algus lu\u0308kati esiotsa edasi neli tundi. Kella kahe paiku pa\u0308rastlo\u0303unal oligi tuul veidi vaiksemaks ja\u0308a\u0308nud, kuid vaid sedavo\u0303rd, et merele pa\u0308a\u0308sesid ko\u0303igepealt Zoom8 klassi purjetajad ja siis Optimistide kvalifikatsiooniso\u0303itude po\u0303hjal selgunud kuldlaevastik. Ho\u0303belaevastiku jaoks peeti olusid ikka liiga rasketeks ja neile saab vo\u0303istlus loodetavasti ja\u0308tkuma regati viimasel pa\u0308eval. Kaks vo\u0303istlusso\u0303itu sai peetud keskmiselt 10 m/s puhunud tuulega, mis puhangutoi paisus ka kuni12,5 m/s."}, {"text_idx": "#000004", "text": "Zoom8 klassi 61 purjetajat alustasid ta\u0308nast esimest vo\u0303istlusso\u0303itu kella kolme paiku pa\u0308rastlo\u0303unal. Kohe esimeses stardis tabas ebao\u0303nn u\u0308hte Soome purjetajat, kelle purjekal murdus stardiprotseduuri ajal mast ja see so\u0303it ja\u0308i tal katki, kuid ja\u0308rgmiseks so\u0303iduks o\u0303nnestus mast taas korda ning tulemus kirja saada. Esimese pa\u0308eva ja\u0308rel kolme vo\u0303iduga kindlal liidripositsioonil olev Jakob Haud (R.O.PK) kindlustas seda kohta veelgi vo\u0303ites ka ta\u0308na mo\u0303lemad vo\u0303istlusso\u0303idud. Jakobil on nu\u0308u\u0308d tulemuste seeriaks (1)-1-1-1-1 ja kokku 4 punkti, sest pa\u0308rast viiendat so\u0303itu la\u0308ks mahaarvamisele halvima so\u0303idu tulemus, mis Jakobil samuti esimese koha punkt. Ka teist kohta hoiab endiselt Kirill Smolkov Venemaalt (ALTAIR Sailing Team), kelle ta\u0308nased skoorid 13 ja 14 ning kokku 25 punkti. Vaid punktiga ja\u0308a\u0308b maha esimese pa\u0308eva ja\u0308rgselt 29ndalt kohalt kolmandaks ho\u0303panud Dario Deniz Ergu\u0308n Tu\u0308rgist (Fenerbache Dogus Sailing Club) olles ta\u0308na mo\u0303lemas so\u0303idus Jakobi ja\u0308rel teine. Liis Annus (R.O.PK), kes mo\u0308o\u0308dunud aastal regati 12ndana lo\u0303petas, on praegu parima Eesti tu\u0308drukuna kaheksandal kohal (ta\u0308na 14-10). Eestlasi vo\u0303istleb Zoom8 klassis 29."}, {"text_idx": "#000005", "text": "Optimist klassi kuldlaevastik sai merele Zoom8 klassist ca tunni jagu hiljem. Kuldlaevastiku tugevat taset na\u0308itas kindlasti ka see, et stardid olid teravamad ning u\u0308ks kord tuli vo\u0303istluskomiteel valestardi to\u0303ttu so\u0303it uuesti startida. Esimeses so\u0303idus na\u0308itas parimat kiirust La\u0308ti purjetaja Eduards Plavins (RYC), kellel pa\u0308rast teise ta\u0308nase so\u0303idu viiendat kohta o\u0303nnestus to\u0303usta esimese pa\u0308eva neljandalt kohalt kolmandaks. Stabiilset so\u0303itu tegi Kim Oskar Godenhjelm Soomest (HSK), kes kahe kolmanda kohaga ta\u0308nastest so\u0303itudest sa\u0308ilitas oma teise poodiumikoha. Liidripositsiooni ei andnud ka\u0308est ta\u0308na esimeses so\u0303idus viienda tulemuse ja teise so\u0303idu vo\u0303itnud Vejas Strelciunas Leedust (Bangputys). Kuna pa\u0308rast viienda so\u0303idu toimumist la\u0308heb u\u0308ks halvim so\u0303it mahaarvamisele, siis liidril on seerias nu\u0308u\u0308d vaid neli esikohta. Eesti purjetajate parimana on kaheksandal kohal Angeliina Maria Isabel O\u0303unap Pa\u0308rnu Jahtklubist, saades ta\u0308na kirja kaks neljanda koha tulemust."}, {"text_idx": "#000006", "text": "juunist \u2013 2. juulini Pirital Kalevi Jahtklubisjuba 41. korda toimuval, eelko\u0303ige Optimist klassi purjetajatele mo\u0303eldud Spinnakeri regatil on teise klassina vo\u0303istlemas Zoom8 purjetajad. Igal aastal u\u0308ha enam populaarsust vo\u0303itev regatt on taas jo\u0303udnud uue rekordarvu osavo\u0303tjateni. 229 noort purjetajat, kellest 168 Optimistil ja 61 Zoom8-l, esindavad Soomet, Rootsit, Venemaad, Valgevenet, La\u0308tit, Leedut, Tu\u0308rgit ja Eestit. Ka osavo\u0303tvate riikide arv on ta\u0308navu suurem kui kunagi varem.Regati korraldab Eesti Optimist Klassi Liit koosto\u0308o\u0308s Kalevi Jahtklubiga."}]